text: Ny hal i Haderslev
  18 januar 2014 kl. 15.21
  Lørdag blev den første lethal i Syd- og Sønderjylland indviet i Haderslev.
  En lethal er kendetegnet ved at være lettere og billigere i sin konstruktion end sportshaller, fordi den er uopvarmet og uden ekstra rum, badefaciliteter og toiletter.
  Den nye lethal i Haderslev er belagt med kunstgræs, hvilket er en forbedring af træningsfaciliteterne for superligaholdet Sønderjyske.
  